	Evropski parlament
2024-2029
	[image: EP logo RGB_Mute]



SPREJETA BESEDILA

[bookmark: TANumber]P10_TA(2025)0235
Skupna podatkovna platforma za kemikalije, vzpostavitev okvira za monitoring in napovedovanje na področju kemikalij
[bookmark: DocNumber]
[bookmark: Commission]Odbor za okolje, podnebje in varnost hrane
[bookmark: PE]PE763.255
[bookmark: Sujet][bookmark: References]Zakonodajna resolucija Evropskega parlamenta z dne 21. oktobra 2025 o predlogu uredbe Evropskega parlamenta in Sveta o vzpostavitvi skupne podatkovne platforme za kemikalije, določitvi pravil za zagotovitev najdljivosti, dostopnosti, interoperabilnosti in ponovne uporabnosti podatkov na njej ter vzpostavitvi okvira za monitoring in napovedovanje na področju kemikalij (COM(2023)0779 – C9-0449/2023 – 2023/0453(COD))
(Redni zakonodajni postopek: prva obravnava)
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0779),
–	ob upoštevanju člena 294(2) ter člena 114 Pogodbe o delovanju Evropske unije, na podlagi katerih je Komisija podala predlog Parlamentu (C9‑0449/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 20. marca 2024[footnoteRef:1], [1:  	UL C, C/2024/3381, 31.5.2024, ELI: http://data.europa.eu/eli/C/2024/3381/oj.] 

–	ob upoštevanju začasnega dogovora, ki ga je odobril pristojni odbor na podlagi člena 75(4) Poslovnika, in zaveze predstavnika Sveta v pismu z dne 25. junija 2025, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 60 Poslovnika,
–	ob upoštevanju poročila Odbora za okolje, podnebje in varnost hrane (A10‑0018/2025),
1.	sprejme stališče v prvi obravnavi, kakor je določeno v nadaljevanju[footnoteRef:2]; [2:  	To stališče nadomesti spremembe, sprejete 1. aprila 2025 (Sprejeta besedila, P10_TA(2025)0045).] 

2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.

P10_TC1-COD(2023)0453
Stališče Evropskega parlamenta, sprejeto v prvi obravnavi 21. oktobra 2025 z namenom sprejetja Uredbe (EU) 2025/... Evropskega parlamenta in Sveta o vzpostavitvi skupne podatkovne platforme za kemikalije, določitvi pravil za zagotovitev najdljivosti, dostopnosti, interoperabilnosti in ponovne uporabnosti podatkov na njej ter vzpostavitvi okvira za monitoring in napovedovanje na področju kemikalij
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2025/2455.)

